Marseille-tap til fansens glede
Før kampen uttalte Marseilles supportergruppe South Winners 87 at de helst ville tape hjemme for Montpellier. Marseille er selv ute av gullkampen, og fansen håper erkerivalen PSG ikke strør salt i såret ved å bli ligamester. Montpellier tok tidlig føringen mot formsvake Marseille onsdag. Djimi Traoré handset i eget felt, og Younes Belhanda satte straffen lavt i målet til 1-0 etter seks minutter. Marseille-svarte ved Stéphane Mbia etter en drøy halvtime, men i annen omgang tok Montpellier over kampen. Olivier Giroud sendte gjestene i føringen på ny etter 48 minutter. Belhanda fastsatte resultatet til 3-1 med et imponerende saksespark i det 70. minutt. Dermed fikk Marseille-trener Didier Deschamps enda mer å bekymre seg for foran hjemmefans som jublet for det tiende poengtapet på rad i serien. Marseille-fansen er fortsatt opprørt over at PSG i 1999 tapte 2-3 for Bordeaux i siste serierunde og dermed hindret at Marseille ble mester. Nå ligger hovedstadslaget tre poeng bak Montpellier med sju runder igjen. Lille på 3.-plass er ytterligere fire poeng bak.
Marseille-tilhengerne hadde ingen problemer med å svelge 1-3-tapet for Montpellier onsdag. Seieren ga gjestene tre poengs forsprang til Paris Saint-Germain på tabelltoppen.